6. ΝΟΜΟΣ υπ’ αριθ. 108 της 9/13 Αυγ. 1975 (ΦΕΚ Α΄ 169) Περί συστάσεως επαρχείων. Σύστασις, υπαγωγή και συγκρότησις επαρχείων Άρθρ.1.-1.Παρ’ εκάστη των επαρχιών Καλύμνου, Καρπάθου, Κω και Λήμνου, συνιστάται ομώνυμον επαρχείον με έδραν την πόλιν Καλύμνον, Κάρπαθον, Κω και Μύρινα, αντιστοίχως και κατά τύπον αρχμοδιότητα, εκτεινομένην εις την περιφέρειαν της οικείας επαρχίας. 2.Το επαρχείον, ως διοικητική μονάς, περιλαμβάνουσα απάσας τας εν τη περιφερεία αυτού πολιτικάς διοικητικάς υπηρεσίας, αποτελεί υπηρεσίαν της οικείας νομαρχίας. Τοποθέτησις και ειδικαί απολαυαί του επάρχου Άρθρ.2.-(Καταργήθηκε από την παρ.2 άρθρ. 4 Νόμ. 1416/18-21 Φεβρ. 1984 (ΦΕΚ Α΄ 18), κατωτ.αριθ.8). Θέσις και αρμοδιότητες του επάρχου Άρθρ.3.-1.Ο έπαρχος προϊσταται απασών των πολιτικών διοικητικών υπηρεσιών του επαρχείου και έχει τας εξής, γενικής φύσεως αρμοδιότητας: α) Λαμβάνει άπαντα τα αναγκαία μέτρα, προς αντιμετώπισιν εκτάκτων ή επειγουσών περιπτώσεων, αναφέρων, αμελλητί, εις τον νομάρχην. β) Ελέγχει την λειτουργίαν και παρακολουθεί την δραστηριότητα των πολιτικών διοικητικών υπηρεσιών του επαρχείου. γ) Εποπτεύει τους οργανισμούς τοπικής αυτοδιοικήσεως και τα λοιπά νομικά πρόσωπα δημοσίου δικαίου του επαρχείου. δ) Προτείνει ή εισηγείται εις τον νομάρχην τας ενδεικνυομένας ενεργείας, προς επίλυσιν των προβλημάτων της επαρχίας και τα αναγκαία μέτρα, προς βελτίωσιν της λειτουργίας και αποτελεσματικότητας των, κατά τ’ ανωτέρω, ελεγχομένων υπηρεσιών και εποπτευομένων οργανισμών και νομικών προσώπων. ε) Συντάσσει και υποβάλλει εις τον νομάρχην, εντός του πρώτου δεκαπενθημέρου του μηνός Ιανουαρίου εκάστου έτους, έκθεσιν περί της λειτουργίας και δραστηριότητος των υπηρεσιών του επαρχείου κατά το προηγούμενον έτος. 2.(Καταργήθηκε από την παρ.2 άρθρ.4 Νόμ. 1416/18-21 Φεβρ. 1984 (ΦΕΚ Α΄ 18), κατωτ. αριθ.8). Προσφυγή κατ’ αποφάσεων του επάρχου Άρθρ.4.-«Κατά των αποφάσεων του επάρχου μπορεί ν’ ασκηθεί προσφυγή στον Υπουργό Εσωτερικών, για παράβαση του νόμου, μέσα σε αποκλειστική προθεσμία τριάντα ημερών. Κατά τα λοιπά εφαρμόζονται οι διατάξεις του άρθρ.8 του Νόμ. 3200/1955 «περί διοικητικής αποκεντρώσεως» , όπως ισχύει κάθε φορά». Το άρθρ.4 αντικαταστάθηκε ως άνω από την παρ. 1 άρθρ.4 Νόμ. 1416/18-21 Φεβρ. 1984 (ΦΕΚ Α΄ 18), (κατωτ.αριθ.8). Εξουσιοδοτήσεις Άρθρ.5.-1.Δια Π.Δ/των, εκδιδομένων προτάσει των Υπουργών Προεδρίας Κυβερνήσεως, Εσωτερικών και του κατά περίπτωσιν, αρμοδίου Υπουργού, συνιστώνται παρά τοις επαρχείοις αι αναγακίαι υπηρεσίαι και δύναται να αναδιαρθρούνται αι υφιστάμεναι τοιαύται. Δια των αυτών Δ/των καθορίζονται ο τίτλος, αι αρμοδιότητες, η διάρθρωσις ως και η σύνθεσις και αι, κατά κατηγορίαν και κλάδον, θέσεις του προσωπικού των συνιστωμένων και αναδιαρθρουμένων υπηρεσιών του επαρχείου, δια μεταφοράς αυτών εξ άλλων υπηρεσιών του οικείου Υπουργείου. 2.Δια Π.Δ/τος, εκδιδομένου προτάσει των Υπουργών Προεδρίας Κυβερνήσεως και Εσωτερικών, ρυθμίζονται τα της αναπληρώσεως του επάρχου και πάσα αναγκαία λεπτομέρεια, περί της θέσεως και των καθηκόντων αυτού. Άρθρ.6.-Η ισχύς του παρόντος άρχεται από της δημοσιεύσεως αυτού δια της Εφημερίδος της Κυβερνήσεως. 